《渡者之言》
清代·周容

庚寅冬，予自小港欲入蛟洲城，命小奚以木简束书从。时西日沉山，晚烟萦树。望城二里许，因问渡者：“尚可得南门开否？”渡者熟视小奚，应曰：“徐行之，尚开也；速进，则阖。”予愠为戏，趋行。及半，小奚仆，束断书崩，啼未即起，理书就束，而前门已牡下矣。

予爽然，思渡者言近道。天下之以躁急自败，穷暮而无所归宿者，其犹是也夫！其犹是也夫！

作者简介：周容（1619—1692），字鄮山，一字茂三，又作茂山，号躄堂；明末清初鄞县（今浙江宁波）人。周容是明代诸生，负才名，有侠气；他曾受知于戴殿臣御史，戴为海盗所掠，他便以身为质，代其受刑梏，致使跛一足，时人多有赞誉。明亡后，周容出家为僧，但后来又因母亲尚在需尽孝道，而又返俗。康熙十八年（1679年），清廷开设词科，召周容入京，他坚辞不就。周容于诗文书画用工皆勤，时人谓之“画胜于文，诗胜于画，书胜于诗”。著有《春涵堂集》。其《渡者之言》被编入湖北教育出版社语文七年级下册中。